આ ભયાનક હત્યાકાંડ બાદ અમેરિકામાં બંદૂકના કાયદા પર સવાલો ઉઠી રહ્યાં છે, ત્યારે ટ્રમ્પે મીડિયાને જણાવ્યું કે હું આ મામલે કોઈ જ વાત કરવા નથી માગતો. તેમણે એ હોસ્પીટલની મુલાકાત લીધી હતી જ્યાં હુમલામાં ઘાયલ થયેલાં લોકોને સારવાર આપવામાં આવી રહી છે. ટ્રમ્પે જણાવ્યું કોઈના બદઈરાદાઓ આપણી એકતાને નષ્ટ નહીં કરી શકે, હિંસાથી આપણી એકજૂટતા ક્યારેય નહી તૂટે. ટ્રમ્પે જણાવ્યું કે હું આ મૂર્ખતાપૂર્ણ ઘટનાની આકરી ટીકા કરું છું પરંતુ આપણી પ્રેમની ભાવના જ આપણને પરિભાષિત કરે છે અને હંમેશા કરતી રહેશે.